pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์แผ่นดินไหวในมณฑลกานซูของจีนอย่างใกล้ชิด ห่วงพี่น้องคนไทยในพื้นที่ สั่งการหน่วยงานที่เกี่ยวข้องเตรียมพร้อมให้ความช่วยเหลือได้ทันที
วันพุธที่ 20 ธันวาคม 2566
20/12/2566
โฆษกรัฐบาลเผย นายกฯ ติดตามสถานการณ์แผ่นดินไหวในมณฑลกานซูของจีนอย่างใกล้ชิด ห่วงพี่น้องคนไทยในพื้นที่ สั่งการหน่วยงานที่เกี่ยวข้องเตรียมพร้อมให้ความช่วยเหลือได้ทันที
โฆษกรัฐบาลเผย นายกฯ ติดตามสถานการณ์แผ่นดินไหวในมณฑลกานซูของจีนอย่างใกล้ชิด ห่วงพี่น้องคนไทยในพื้นที่ สั่งการหน่วยงานที่เกี่ยวข้องเตรียมพร้อมให้ความช่วยเหลือได้ทันที
วันนี้ (20ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามสถานการณ์อย่างใกล้ชิด เหตุแผ่นดินไหวรุนแรงขนาด 6.2 บริเวณมณฑลกานซูและมณฑลใกล้เคียง ทางตะวันตกเฉียงเหนือของสาธารณรัฐประชาชนจีน เมื่อคืนวันที่ 18 ธันวาคม ที่ผ่านมา โดยกระทรวงการต่างประเทศ เผยว่า ยังไม่ได้รับรายงานคนไทยได้รับผลกระทบจากเหตุการณ์ดังกล่าว
ล่าสุด (19 ธันวาคม 2566) สื่อทางการของจีน รายงานจํานวนผู้ได้รับผลกระทบจากเหตุแผ่นดินไหวดังกล่าว โดยมีผู้เสียชีวิตแล้วอย่างน้อย 127 ราย และมีผู้บาดเจ็บจํานวนหลายร้อยคน รวมถึงสร้างความเสียหายต่อบ้านเรือน โครงสร้างพื้นฐานและระบบสาธารณูปโภค โดยเหตุแผ่นดินไหวดังกล่าวถือเป็นเหตุแผ่นดินไหวที่ร้ายแรงที่สุดในรอบหลายปีของจีน
ทั้งนี้ กระทรวงการต่างประเทศของไทยยังไม่ได้รับรายงานว่ามีคนไทยได้รับผลกระทบจากเหตุการณ์ดังกล่าว อย่างไรก็ดี หากคนไทยได้รับผลกระทบหรือต้องการความช่วยเหลือในกรณีฉุกเฉิน สามารถติดต่อสถานกงสุลใหญ่ ณ นครซีอาน ได้ที่หมายเลขโทรศัพท์ 182-0292-1281
“นายกรัฐมนตรีห่วงใยพี่น้องคนไทยในพื้นที่เกิดเหตุแผ่นดินไหว สั่งการหน่วยงานที่เกี่ยวข้องติดตามสถานการณ์อย่างใกล้ชิด และติดตามประกาศข่าวแจ้งเตือนจากกระทรวงการต่างประเทศอย่างต่อเนื่อง รวมทั้งให้เตรียมพร้อม วางแผนให้ความช่วยเหลือ หากพบว่ามีคนไทยได้รับผลกระทบ รวมทั้งประเมินสถานการณ์อย่างต่อเนื่อง” นายชัย กล่าว
รัฐบาลไทย-ข่าวทำเนียบรัฐบาล-“พัชรวาท” เปิดเวที COP28 Debrief “Unite. Act. Deliver.” ร่วมแลกเปลี่ยนแนวคิด ขับเคลื่อนประเทศไทยให้บรรลุเป้าหมายการเปลี่ยนแปลงสภาพภูมิอากาศ
วันพุธที่ 20 ธันวาคม 2566
“พัชรวาท” เปิดเวที COP28 Debrief “Unite. Act. Deliver.” ร่วมแลกเปลี่ยนแนวคิด ขับเคลื่อนประเทศไทยให้บรรลุเป้าหมายการเปลี่ยนแปลงสภาพภูมิอากาศ
“พัชรวาท” เปิดเวที COP28 Debrief “Unite. Act. Deliver.” ร่วมแลกเปลี่ยนแนวคิด ขับเคลื่อนประเทศไทยให้บรรลุเป้าหมายการเปลี่ยนแปลงสภาพภูมิอากาศ
“พัชรวาท” เปิดเวที COP28 Debrief “Unite. Act. Deliver.” ร่วมแลกเปลี่ยนแนวคิด ขับเคลื่อนประเทศไทยให้บรรลุเป้าหมายการเปลี่ยนแปลงสภาพภูมิอากาศ
วันที่ 20 ธันวาคม 2566 เวลา 09.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดการประชุมเผยแพร่สรุปผลการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 28 (COP28) และการประชุมอื่นที่เกี่ยวข้อง COP28 Debrief “Unite. Act. Deliver.” ซึ่งกรมการเปลี่ยนแปลงสภาพภูมิอากาศ และองค์กรความร่วมมือระหว่างประเทศของเยอรมัน (GIZ) ประจําประเทศไทย ร่วมกันจัดขึ้น เพื่อเผยแพร่และสรุปผลการประชุม COP28 และการประชุมอื่นที่เกี่ยวข้อง ที่จัดไปเมื่อระหว่างวันที่ 30 พฤศจิกายน –12 ธันวาคม 2566 ณ เมืองดูไบ สหรัฐอาหรับเอมิเรตส์ ทั้งเป็นการเปิดเวทีให้ผู้ที่มีส่วนเกี่ยวข้องได้แลกเปลี่ยนแนวคิด และทิศทางการดําเนินงานด้านการเปลี่ยนแปลงสภาพภูมิอากาศของไทย การวิเคราะห์ผลกระทบที่จะเกิดขึ้น แผนการดําเนินงานที่จะต้องจะดําเนินการในลําดับต่อไป เพื่อสร้างความเข้าใจในวงกว้างให้กับทุกภาคส่วน ร่วมเป็นส่วนหนึ่งในการขับเคลื่อนประเทศไทย สู่เป้าหมายด้านการเปลี่ยนแปลงสภาพภูมิอากาศ และไม่ทิ้งใครไว้ข้างหลัง โดยเฉพาะลูกหลานของเราในวันข้างหน้าโดยมี H.E. Mr. Ernst Wolfgang Reichel เอกอัครราชทูตสหพันธ์สาธารณรัฐเยอรมนีประจําประเทศไทย ร.อ. รชฏ พิสิษฐบรรณกร ผู้ช่วย รมว.ทส. นายจตุพร บุรุษพัฒน์ ปลัด ทส. คณะผู้บริหาร ทส. ผู้แทนจากหน่วยงานภาครัฐ ภาควิชาการ ภาคประชาสังคม และภาคเอกชนกว่า 200 คน เข้าร่วม ณ โรงแรม เดอะสุโกศล กรุงเทพมหานคร
รมว.ทส. กล่าวว่า การประชุม COP28 ที่ผ่านมา จัดขึ้นภายใต้หัวข้อ “Unite. Act. Deliver ” เร่งให้มีการดําเนินงานอย่างเป็นรูปธรรม โดยมีประเด็นสําคัญที่ต้องติดตามและนํามาประกอบการดําเนินงานภายในประเทศ อาทิ การทบทวนสถานการณ์และการดําเนินงานระดับโลก การจัดตั้งกรอบงาน UAE สําหรับการสร้างภูมิคุ้มกันต่อการเปลี่ยนแปลงสภาพภูมิอากาศ ในการจัดทําเป้าหมายระดับโลกด้านการปรับตัวต่อการเปลี่ยนแปลงสภาพภูมิอากาศ การลดก๊าซเรือนกระจกซึ่งให้ความสําคัญกับการเปลี่ยนผ่านด้านพลังงาน การเงินเพื่อการเปลี่ยนแปลงสภาพภูมิอากาศ รวมถึงกองทุนเพื่อรับมือกับความสูญเสียและความเสียหาย ซึ่งจะเป็นแนวทางการกําหนดทิศทางการดําเนินงานด้านการเปลี่ยนแปลงสภาพภูมิอากาศของทุกภาคี รวมทั้งกับประเทศไทยด้วย ตลอดจนเสริมสร้างความรู้ความเข้าใจ และแบ่งปันประสบการณ์ การดําเนินงานของประเทศไทย นําไปสู่การดําเนินงานให้บรรลุเป้าหมายด้านการเปลี่ยนแปลงสภาพภูมิอากาศของประเทศไทยอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-Deputy Govt Spokesperson participated in the discussion to solve the particle pollution problem.
วันพุธที่ 20 ธันวาคม 2566
20/12/2566
Deputy Govt Spokesperson participated in the discussion to solve the particle pollution problem.
Deputy Govt Spokesperson participated in the discussion to solve the particle pollution problem.
December 18, 2023, Deputy Government Spokesperson Radklao Suwankiri attended the discussion of “Fight the Dust X Disaster Learning” on December 16, 2023, to drive the policy with Ms.Theerarat Samrejvanich from the Pheu Thai Party and Mr. Kanphong Chongsuttanamanee from the Move Forward Party.
According to the Deputy Government Spokesperson, the discussion was a public platform to enhance knowledge for children and youth and to emphasize the health problems in the risky area of microdust problems at the Thai PBS television station. The representative teachers from 135 schools also brought the summary of "Fight the Dust X Disaster Learning" to the Minister of Education (Pol. Gen. Permpoon Chidchob).
The particle pollution from fine particulates (PM2.5) was an attempt to drive children to be change managers for their parents and communities. Moreover, for anything that can be solved first, the government will proceed immediately, such as the transformation of ICE cars to electric vehicles (EV) policy, the reuse and recycle battery policy, and the emissions standard measure Euro 5.
The Deputy Government Spokesperson disclosed that the creation of changes for Thai education should require cooperation from various sectors. The summary of the lesson from the education sector was a good start to the change and would be beneficial to the government to push the policy of disaster learning for Thai schools. Moreover, the Deputy Government Spokesperson would like to see a syllabus that covers matters of cyber security and the safety measures that protect youth and children from the dangers of the internet.
"The government and all sectors have been continuously working to solve the problem of PM 2.5. Children and youth can bring change to parents and communities. Therefore, starting with education on awareness of air pollution, children can be the change managers of our future." The Deputy Government Spokesperson stated.
รัฐบาลไทย-ข่าวทำเนียบรัฐบาล-‘ปลัด จตุพร’ เผย 11 มาตรการเร่งด่วนแก้ไขปัญหาฝุ่น PM2.5 เน้น ปรับแนวทางสู่การปฏิบัติเพื่อแก้ไขปัญหาอย่างทันท่วงที
วันอังคารที่ 19 ธันวาคม 2566
‘ปลัด จตุพร’ เผย 11 มาตรการเร่งด่วนแก้ไขปัญหาฝุ่น PM2.5 เน้น ปรับแนวทางสู่การปฏิบัติเพื่อแก้ไขปัญหาอย่างทันท่วงที
‘ปลัด จตุพร’ เผย 11 มาตรการเร่งด่วนแก้ไขปัญหาฝุ่น PM2.5 เน้น ปรับแนวทางสู่การปฏิบัติเพื่อแก้ไขปัญหาอย่างทันท่วงที
‘ปลัด จตุพร’ เผย 11 มาตรการเร่งด่วนแก้ไขปัญหาฝุ่น PM2.5 เน้น ปรับแนวทางสู่การปฏิบัติเพื่อแก้ไขปัญหาอย่างทันท่วงที
วันที่ 19 ธันวาคม 2566 เวลา 15.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม แถลงข่าวมาตรการเร่งด่วนแก้ไขปัญหาฝุ่น PM2.5 ณ ห้องแถลงข่าว 101 กระทรวงทรัพยากรธรรมชาติและสิ่งแวดล้อม เพื่อรับมือและแก้ไขปัญหาไฟป่าหมอกควันและฝุ่นละอองได้ทันต่อสถานการณ์และเพื่อลดผลกระทบสิ่งแวดล้อมและปกป้องสุขภาพอนามัยของประชาชน โดยมาตรการแก้ไขปัญหาฝุ่นพิษ PM2.5 ปี 2567 ได้รวมถึงการจัดการไฟในป่า ไฟในพื้นที่เกษตรกรรม การควบคุมฝุ่นละอองในเมือง การสนับสนุนและการลงทุน รวม 11 มาตรการ คือ 1) การเตรียมความพร้อมการควบคุมพื้นที่เสี่ยงต่อการเผาใน 11 ป่าอนุรักษ์ 10 ป่าสงวนแห่งชาติ โดยจัดทําแผนบริหารจัดการเชื้อเพลิงในพื้นที่ป่า จัดระเบียบควบคุมผู้เข้าใช้ประโยชน์พื้นที่ 2) การเตรียมความพร้อมการกําหนดเงื่อนไขการอนุญาตการเผาและการบริหารจัดการการเผาในพื้นที่เกษตร โดยสร้างการมีส่วนร่วมกับประชาชนในพื้นที่ 3) การนําระบบการรับรองผลผลิตทางการเกษตรแบบไม่เผา (GAP PM2.5 Free) มาใช้กับการปลูกอ้อย ข้าว ข้าวโพดเลี้ยงสัตว์ 4) จัดหาและสนับสนุนเครื่องจักรกลทางการเกษตรที่เหมาะสมในการจัดการเศษวัสดุเหลือใช้ทางการเกษตร เพื่อลดภาระค่าใช้จ่ายของเกษตร และมาตรการไม่รับอ้อยไฟไหม้เข้าหีบ 5) การบริหารจัดการเศษวัสดุเหลือใช้ทางการเกษตร โดยนํามาแปรรูปเพื่อสร้างรายได้ และจัดตั้งศูนย์รับซื้อวัสดุเหลือใช้ทางการเกษตร 6) การพิจารณาเพิ่มเงื่อนไขเรื่องการเผาในพื้นที่ป่าและพื้นที่เกษตรในการนําเข้า-ส่งออกสินค้า เพื่อแก้ปัญหาหมอกควันข้ามแดน
7) การพิจารณาสิทธิประโยชน์หรือแรงจูงใจให้ภาคเอกชนที่ร่วมสนับสนุนการแก้ไขปัญหาฝุ่น PM2.5 8) การผลิตและจําหน่ายน้ํามันเชื้อเพลิงให้เป็นไปตามมาตรฐานยูโร 5 9) การลดปริมาณฝุ่นละอองจากรถบรรทุก รถยนต์ รถจักรยานยนต์ โดยเพิ่มความเข้มงวดในการตรวจสภาพรถยนต์ประจําปีและการตรวจจับควันดํา การเข้มงวดวินัยจราจร การคืนพื้นผิวจราจรบริเวณการก่อสร้างรถไฟฟ้า การลดจํานวนรถยนต์ในท้องถนนโดยเฉพาะในพื้นที่เมือง สร้างจุดจอดแล้วจร และสนับสนุนการปรับเปลี่ยนใช้รถยนต์ไฟฟ้า 10) การลดปริมาณฝุ่นละอองจากการประกอบกิจการโรงงานอุตสาหกรรม การก่อสร้างและอื่นใด 11) การกําหนดหลักเกณฑ์ในการประกาศเขตการให้ความช่วยเหลือผู้ประสบภัยพิบัติกรณีฉุกเฉิน โดยได้เน้นย้ําการปรับแนวทางการสื่อสารจากระดับนโยบายสู่การปฏิบัติในพื้นที่ เพื่อให้เกิดการเชื่อมโยงการทํางานร่วมกันมากขึ้น และสามารถแก้ไขปัญหาที่เกิดขึ้นให้กับประชาชนได้อย่างทันท่วงที
รัฐบาลไทย-ข่าวทำเนียบรัฐบาล-กรมบัญชีกลางเตือน! อย่าหลงเชื่อบุคคลแอบอ้างว่าสามารถเรียกดูข้อมูล e-bidding ได้
วันพุธที่ 20 ธันวาคม 2566
20/12/2566
กรมบัญชีกลางเตือน! อย่าหลงเชื่อบุคคลแอบอ้างว่าสามารถเรียกดูข้อมูล e-bidding ได้
ตามที่มีบุคคลแอบอ้างว่าสามารถเข้าไปดูข้อมูลในระบบการจัดซื้อจัดจ้างภาครัฐด้วยอิเล็กทรอนิกส์ หรือระบบ e-GP ได้ ซึ่งมีข้อมูลเกี่ยวกับการจัดซื้อจัดจ้างด้วยวิธีประกวดราคาอิเล็กทรอนิกส์ หรือระบบ e-bidding และสามารถเข้าถึงข้อมูลในระบบได้
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีบุคคลแอบอ้างว่าสามารถเข้าไปดูข้อมูลในระบบการจัดซื้อจัดจ้างภาครัฐด้วยอิเล็กทรอนิกส์ หรือระบบ e-GP ได้ ซึ่งมีข้อมูลเกี่ยวกับการจัดซื้อจัดจ้างด้วยวิธีประกวดราคาอิเล็กทรอนิกส์ หรือระบบ e-bidding และสามารถเข้าถึงข้อมูลในระบบได้ เช่น รายชื่อผู้เสนอราคา ราคาของผู้เสนอราคา รวมทั้งสามารถซื้อข้อมูลการเสนอราคา e-bidding จากเจ้าหน้าที่กรมบัญชีกลางได้นั้น กรมบัญชีกลางในฐานะหน่วยงานที่ดูแลระบบดังกล่าว ขอชี้แจง ดังนี้
1. รายชื่อผู้เสนอราคา ระบบจะเปิดให้ทุกคนสามารถดาวน์โหลดเอกสารที่หน้าเว็บไซต์ www.gprocurement.go.thระบบจึงไม่มีการจัดเก็บรายชื่อผู้ดาวน์โหลดเอกสารไว้
2. ราคาของผู้เสนอราคา ระบบจะทําการเข้ารหัสข้อมูลและส่งไปเก็บไว้บน Blockchain เพื่อควบคุมไม่ให้ผู้ใดสามารถเข้าถึงข้อมูลราคาได้ หากยังไม่ถึงเวลาที่กําหนด
3. การซื้อข้อมูลจากเจ้าหน้าที่กรมบัญชีกลาง ไม่สามารถทําได้ เนื่องจากเจ้าหน้าที่กรมบัญชีกลางไม่สามารถเข้าถึงข้อมูลได้ เนื่องจากมีมาตรการป้องกันการเข้าถึงข้อมูล ประกอบด้วย
(1) มีการเก็บ Log file บันทึกกิจกรรมการทํางาน และหากมีการเข้าใช้งานที่ผิดปกติ ระบบจะแจ้งเตือนทันที
(2) มีการจัดตั้งพื้นที่ควบคุม และไม่อนุญาตให้มีการเชื่อมต่อระบบเครือข่ายออกสู่ภายนอก
(3) มีการกําหนดเวลา การใช้งานของผู้ดูแลระบบ และไม่สามารถเข้าดึงข้อมูลจากฐานข้อมูลโดยตรง
(4) มีการนําระบบบริหารจัดการความปลอดภัยของผู้ดูแลระบบมาใช้งาน เพื่อควบคุมและติดตามการทํางาน
4. มีการตรวจสอบช่องโหว่ของระบบอยู่เสมอ เช่น ตรวจสอบช่องโหว่และเจาะระบบตามมาตรฐานความปลอดภัย ประสานความร่วมมือกับสํานักงานพัฒนาธุรกรรมทางอิเล็กทรอนิกส์ (ETDA) ทําการตรวจประเมินการรักษาความปลอดภัยก่อนเริ่มใช้งานจริง และกําหนดให้มีการตรวจสอบช่องโหว่และเจาะระบบอย่างสม่ําเสมอ อย่างน้อยปีละ 1 ครั้ง
“ดังนั้น จึงขอเตือนว่า อย่าหลงเชื่อบุคคลที่แอบอ้างว่าสามารถเรียกดูข้อมูลการจัดซื้อจัดจ้างในระบบ e-bidding ได้ ทั้งนี้ สามารถสอบถามข้อมูลเพิ่มเติมได้ที่ Call Center กรมบัญชีกลาง 0 2270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-“เกณิกา”เผย ”ก.ทรัพยากรฯ-ก.เกษตรฯ“จับมือร่วมแก้ปัญหาฝุ่นพิษ PM2.5 ผลักดันวาระแห่งชาติ รณรงค์ให้เกษตรกรเปลี่ยนพฤติกรรม ตั้งเป้าลดการเผาในพื้นที่เกษตร
วันพุธที่ 20 ธันวาคม 2566
20/12/2566
“เกณิกา”เผย ”ก.ทรัพยากรฯ-ก.เกษตรฯ“จับมือร่วมแก้ปัญหาฝุ่นพิษ PM2.5 ผลักดันวาระแห่งชาติ รณรงค์ให้เกษตรกรเปลี่ยนพฤติกรรม ตั้งเป้าลดการเผาในพื้นที่เกษตร
“เกณิกา”เผย ”ก.ทรัพยากรฯ-ก.เกษตรฯ“จับมือร่วมแก้ปัญหาฝุ่นพิษ PM2.5 ผลักดันวาระแห่งชาติ รณรงค์ให้เกษตรกรเปลี่ยนพฤติกรรม ตั้งเป้าลดการเผาในพื้นที่เกษตร
วันนี้ (20 ธ.ค. 66) น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า พล.ต.อ.พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม ได้เชิญ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เข้าร่วมหารือร่วมประชุมถึงสถานการณ์ฝุ่น PM2.5 ที่เป็นวาระแห่งชาติ โดยได้กําหนดแนวทางและเร่งรัดการขับเคลื่อนตามมาตรการ แก้ไขปัญหาฝุ่นพิษ PM2.5 ปี 2567 ให้เกิดผลเป็นรูปธรรมและมีประสิทธิภาพ ซึ่งตั้งเป้าหมายลดการเผาไหม้ในพื้นที่เกษตรกรรมลงร้อยละ 50 เมื่อเทียบกับปีที่ผ่านมา ครอบคลุมพื้นที่ 17 จังหวัดภาคเหนือ อาทิ จังหวัดแม่ฮ่องสอน จังหวัดตาก และจังหวัดเชียงใหม่ เป็นต้น และพื้นที่อื่น ๆ ลดลงร้อยละ 10
น.ส.เกณิกา กล่าวต่อว่า กระทรวงเกษตรและสหกรณ์ ได้กําหนดแนวทางยกระดับการป้องกันและแก้ไขปัญหาการเผาในพื้นที่เกษตรกรรมให้มีประสิทธิภาพสูงสุด โดยจะต้องเตรียมการวางแผนล่วงหน้า ระบุพื้นที่เป้าหมายให้ชัดเจน สร้างกลไกการทํางานร่วมกับทุกภาคส่วน โดยมีภาคเอกชนสนับสนุนการแก้ไขปัญหาเพื่อลดข้อจํากัดด้านงบประมาณ กําหนดกลไก การทํางานทั้งส่วนกลางและส่วนภูมิภาคให้มีความชัดเจน และสอดคล้องกับกลไกของคณะกรรมการระดับชาติ
น.ส.เกณิกา ยังกล่าวต่อว่า กระทรวงทรัพยากรธรรมชาติและสิ่งแวดล้อมจะเป็นหน่วยงานหลัก ที่เน้นการดําเนินงานเชิงรุกและเชิงรับ ภายใต้หลักการ 3R คือ 1. Re-Habit : ปรับเปลี่ยนพฤติกรรม โดยเกษตรกรทําการเพาะปลูกพืชชนิดเดิมแบบไม่เผาในทุกขั้นตอนการผลิต 2. Replace with high value crops : ปรับเปลี่ยนพืชบนพื้นที่สูง ให้เป็นการปลูกพืชที่ปลอดการเผาและลดการบุกรุกป่า จากการปลูกข้าวโพดเลี้ยงสัตว์เป็นพืชที่มีมูลค่าสูง อาทิ กาแฟ มะคาเดเมีย อะโวคาโด มะม่วง เป็นต้น เพื่อสร้างรายได้จากพืชที่มีมูลค่าสูงอย่างยั่งยืน และ 3.Replace with Alternate crops : ปรับเปลี่ยนพืชบนพื้นราบ จากพื้นที่ไม่เหมาะสมปลูกข้าวปรับไปปลูกข้าวโพดเลี้ยงสัตว์ เพื่อส่งเสริมให้ปรับเปลี่ยนการปลูกพืชให้หมาะสมและสอดคล้องกับศักยภาพของพื้นที่ ลดใช้น้ํา ปลูกพืชแบบปลอดการเผา บริหารจัดการผลผลิตตลอดจนการจําหน่าย
ทั้งนี้ การดําเนินงานดังกล่าวขับเคลื่อนผ่านกลไกคณะกรรมการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน ( PM2.5) ภาคการเกษตร โดยมี ร.อ.ธรรมนัส เป็นประธาน มีอํานาจหน้าที่กําหนดนโยบายมาตรการ และแนวทางการขับเคลื่อนป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM2.5) ภาคการเกษตร รวมถึงพิจารณาระบบการบริหารจัดการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM2.5) ภาคการเกษตรทั้งระบบได้อย่างยั่งยืน
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมร่วมชมการแสดงทางศิลปวัฒนธรรมของกระทรวงวัฒนธรรม ใน “งานวันกาชาด 100 ปี พุทธศักราช 2566” ณ เวทีกลาง สวนลุมพินี กรุงเทพฯ
วันพุธที่ 20 ธันวาคม 2566
​ปลัดกระทรวงวัฒนธรรมร่วมชมการแสดงทางศิลปวัฒนธรรมของกระทรวงวัฒนธรรม ใน “งานวันกาชาด 100 ปี พุทธศักราช 2566” ณ เวทีกลาง สวนลุมพินี กรุงเทพฯ
​ปลัดกระทรวงวัฒนธรรมร่วมชมการแสดงทางศิลปวัฒนธรรมของกระทรวงวัฒนธรรม ใน “งานวันกาชาด 100 ปี พุทธศักราช 2566” ณ เวทีกลาง สวนลุมพินี กรุงเทพฯ
ปลัดกระทรวงวัฒนธรรมร่วมชมการแสดงทางศิลปวัฒนธรรมของกระทรวงวัฒนธรรม ใน “งานวันกาชาด 100 ปี พุทธศักราช 2566” ณ เวทีกลาง สวนลุมพินี กรุงเทพฯ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม ร่วมชมการแสดงทางศิลปวัฒนธรรมของกระทรวงวัฒนธรรม และให้กําลังใจนักแสดง ใน “งานวันกาชาด 100 ปี พุทธศักราช 2566” โดยมีนางโชติกา อัครกิจโสภากุล รองปลัดกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ประชาชน เด็ก เยาวชน และนักท่องเที่ยวเข้าร่วมชมจํานวนมาก ณ เวทีกลาง สวนลุมพินี กรุงเทพฯ
ทั้งนี้ กระทรวงวัฒนธรรม ร่วมกับภาคีเครือข่ายจัดการแสดงศิลปวัฒนธรรมบ้านเบญจนาฏ การแสดงฟ้อนเอิ้นขวัญและระบํากรับ จากโรงเรียนเขมะสิริอนุสสรณ์ การแสดงศิลปวัฒนธรรม จากชมรมศิลปวัฒนธรรมไทยอาเซียนสาธิตรําวงมาตรฐาน และการแสดงลิเก จากสถาบันบัณฑิตพัฒนศิลป์ กระทรวงวัฒนธรรม
รัฐบาลไทย-ข่าวทำเนียบรัฐบาล-รมช. ไชยาชูแนวคิด "นวัตกรรมอุตสาหกรรมโคนมไทย สู่การพัฒนาที่ยั่งยืน" เตรียมจัดเทศกาลโคนมแห่งชาติ ประจำปี 2567
วันพุธที่ 20 ธันวาคม 2566
รมช. ไชยาชูแนวคิด "นวัตกรรมอุตสาหกรรมโคนมไทย สู่การพัฒนาที่ยั่งยืน" เตรียมจัดเทศกาลโคนมแห่งชาติ ประจําปี 2567
รมช. ไชยาชูแนวคิด "นวัตกรรมอุตสาหกรรมโคนมไทย สู่การพัฒนาที่ยั่งยืน" เตรียมจัดเทศกาลโคนมแห่งชาติ ประจําปี 2567
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานแถลงข่าวเทศกาลโคนมแห่งชาติ ประจําปี 2567 ณ องค์การส่งเสริมกิจการโคนมแห่งประเทศไทย (อ.ส.ค.) ตําบลคลองหนึ่ง อําเภอคลองหลวง จังหวัดปทุมธานี โดยมี ผู้บริหารและเจ้าหน้าที่สังกัดกระทรวงเกษตรและสหกรณ์ รวมถึง รองผู้ว่าจังหวัดปทุมธานี เจ้าหน้าที่ส่วนจังหวัดให้การต้อนรับในพื้นที่ วัตถุประสงค์เพื่อประชาสัมพันธ์เชิญชวนเกษตรกรและผู้สนใจเข้าร่วมงานเทศกาลโคนมแห่งชาติ ประจําปี 2567 ภายใต้แนวคิด "นวัตกรรมอุตสาหกรรมโคนมไทย สู่การพัฒนาที่ยั่งยืน" ระหว่างวันที่ 5 - 14 มกราคม 2567 ณ บริเวณเชิงเขาตาแป้น (ฟาร์มโคนมไทย-เคนมาร์ค) อําเภอมวกเหล็ก จังหวัดสระบุรี โดยในวันที่ 5 มกราคม 2567 ทางกระทรวงเกษตรฯ ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จเป็นองค์ประธานเปิดงานพร้อมทั้งจะเสด็จพระราชดําเนินทอดพระเนตรนิทรรศการต่าง ๆ ภายในบริเวณงานดังกล่าว
รมช. ไชยา กล่าวว่า อาชีพการเลี้ยงโคนมเป็นอาชีพพระราชทานจากพระบาทสมเด็จพระบรมชนกาธิเบศรมหาภูมิพล อดุลยเดชมหาราชบรมนาถบพิตร ที่ต้องการให้เกษตรกรได้ประกอบอาชีพที่มั่นคง และคนไทยมีนมที่มีคุณภาพไว้บริโภคได้อย่างพอเพียงโดยไม่ต้องนําเข้าจากต่างประเทศ ซึ่งปัจจุบันตลาดโคนมยังสามารถเติบโตต่อไปได้ เนื่องจากมีผู้ต้องการรับซื้อน้ํานมดิบจํานวนมาก ทั้งนี้ กระทรวงเกษตรฯ มีมาตรการส่งเสริมให้เกษตรกรหันมาเลี้ยงโคนมมากขึ้น รวมถึงมีมาตรการลดต้นทุนการผลิต อาทิ การบริหารจัดการพื้นที่เพาะปลูกอาหารสําหรับสัตว์ ลดต้นทุน ลดการนําเข้าจากต่างประเทศ เพื่อช่วยให้เกษตรกร ผู้เลี้ยงโคนมมีรายได้เพิ่มมากขึ้น พร้อมทั้งนํานโยบายรัฐบาล "ตลาดนํา นวัตกรรมเสริม เพิ่มรายได้" ผลักดันแบรนด์วัวแดง ที่มีจุดแข็งทางการตลาดในประเทศไทยให้เติบโตเป็นแบรนด์พรีเมียม เพื่อส่งจําหน่ายในกลุ่มประเทศอาเซียน และตั้งเป้าหมายตลาดจีนเป็นสําคัญ เนื่องจากเป็นประเทศที่มีกําลังซื้อสูง อีกทั้ง ช่วยสร้างรายได้ให้เกษตรกรผู้เลี้ยงโคนมได้อย่างมาก
สําหรับกิจกรรมที่น่าสนใจภายในงาน อาทิ การพบปะผู้เกี่ยวข้องในวงการที่พร้อมแลกเปลี่ยนทัศนคติความรู้ด้านวิทยาศาสตร์ และเทคโนโลยีการเกษตรสมัยใหม่ให้สามารถถ่ายทอดไปสู่เกษตรกรได้มากขึ้น โดยมีการจัดเวทีแสดงความก้าวหน้าของวิทยาการด้านการเลี้ยงโคนมและอุตสาหกรรมโคนมของประเทศผ่านนิทรรศการและการเสวนาร่วมกัน เช่น ตัวอ่อนโคพันธุ์ เรคเตน ประเทศเดนมาร์ก คลินิกเครื่องรีดนม โครงการ อ.ส.ค. รักนม รักฟาร์ม ยกระดับฟาร์มโคนม เป็น Smart Farmer เป็นต้น รวมถึงกิจกรรมประกวดโคนมครั้งที่ 39 และศิลปินที่มาสร้างสีสันภายในงานระหว่างวันที่ 5 - 14 มกราคม 2567 ณ บริเวณเชิงเขาตาแป้น (ฟาร์มโคนมไทย-เคนมาร์ค) อําเภอมวกเหล็ก จังหวัดสระบุรี
รัฐบาลไทย-ข่าวทำเนียบรัฐบาล-นายกรัฐมนตรีและรัฐมนตรีว่าการกระทรวงคมนาคม เดินหน้าจัดงาน Thailand Landbridge Roadshow ที่ประเทศญี่ปุ่น
วันอังคารที่ 19 ธันวาคม 2566
นายกรัฐมนตรีและรัฐมนตรีว่าการกระทรวงคมนาคม เดินหน้าจัดงาน Thailand Landbridge Roadshow ที่ประเทศญี่ปุ่น
....
นายเศรษฐา ทวีสิน นายกรัฐมนตรี พร้อมด้วย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม คณะผู้บริหารระดับสูงของกระทรวงคมนาคม และสํานักงานคณะกรรมการส่งเสริมการลงทุน (BOI) ได้ร่วมเดินทางไปจัดงาน Thailand Landbridge Roadshow เมื่อวันที่ 18 ธันวาคม 2566 ณ โรงแรม
อิมพีเรียล กรุงโตเกียว ประเทศญี่ปุ่น โดยมี นายชยธรรม์ พรหมศร ปลัดกระทรวงคมนาคม นายปัญญา ชูพานิช ผู้อํานวยการสํานักงานนโยบายและแผนการขนส่งและจราจร นายกีรติ กิจมานะวัฒน์ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) และนายจิรโรจน์ ศุกลรัตน์ รองผู้อํานวยการสํานักงานนโยบายและแผน
การขนส่งและจราจร เข้าร่วมให้ข้อมูลรายละเอียดโครงการฯ ซึ่งมีนักลงทุนภาคธุรกิจ และบริษัทชั้นนําของญี่ปุ่น
ให้ความสนใจเข้าร่วมงานดังกล่าว
นายกรัฐมนตรี และรัฐมนตรีว่าการกระทรวงคมนาคม และคณะผู้บริหารของกระทรวงคมนาคม ได้ร่วมกันให้ข้อมูลรายละเอียดต่าง ๆ ของโครงการ อาทิ โอกาสทางธุรกิจ รูปแบบการลงทุน ศักยภาพของโครงการ
และประโยชน์ที่จะได้รับจากโครงการ โดยมีนักลงทุนภาคธุรกิจให้ความสนใจเข้าร่วมงาน จํานวน 41 คน จาก 28 บริษัทชั้นนําของประเทศญี่ปุ่น ประกอบด้วย ผู้ประกอบการสายการเดินเรือ ผู้ประกอบการด้านการบริหารท่าเรือ ผู้ประกอบการโลจิสติกส์ ผู้ประกอบการด้านการเงิน ผู้ประกอบการอุตสาหกรรมหลังท่า ผู้ประกอบการพาณิชกรรม ผู้ประกอบการด้านการก่อสร้าง อาทิ บริษัท MOL Logistics บริษัท Mitsui O.S.K. Lines บริษัท Yusen Logistics ธนาคาร Mizuho ธนาคาร Sumitomo Mitsui บริษัท Mitsubishi Heavy Industries บริษัท Marubeni Corporation บริษัท IHI Corporation บริษัท Takeda บริษัท Itochu บริษัท Sumitomo เป็นต้น สําหรับโครงการแลนด์บริดจ์
ได้กําหนดรูปแบบการลงทุนเป็นการร่วมทุนระหว่างภาครัฐและเอกชน โดยรัฐบาลดําเนินการจัดหาที่ดินและให้สิทธิเอกชนดําเนินงาน ลงทุนค่าก่อสร้าง บริหารจัดการ และรับผลประโยชน์จากการพัฒนาโครงการเป็นระยะเวลา 50 ปี พร้อมทั้งส่งเสริมการต่อยอดอุตสาหกรรมเกษตรในพื้นที่ รวมถึงการพัฒนาอุตสาหกรรม 5 New S-curve ได้แก่ อุตสาหกรรมหุ่นยนต์ (Robotics) อุตสาหกรรมโลจิสติกส์ (Logistics) อุตสาหกรรมดิจิตอล (Digital) อุตสาหกรรมการแพทย์ครบวงจร (Medical Hub) ซึ่งเป็นโอกาสครั้งสําคัญในการลงทุนโครงการขนาดใหญ่ระดับภูมิภาค ทั้งในเชิงพาณิชย์และเชิงยุทธศาสตร์ที่เชื่อมโยงมหาสมุทรแปซิฟิก และมหาสมุทรอินเดียเข้าด้วยกัน ลดระยะเวลาการขนส่งทางทะเล ลดต้นทุนด้านโลจิสติกส์ เกิดเป็นศูนย์กลางการขนส่ง และการค้าแห่งใหม่ของโลก
ที่ผ่านมา นายกรัฐมนตรีและกระทรวงคมนาคม เดินหน้าประชาสัมพันธ์โครงการแลนด์บริดจ์
ให้นานาประเทศได้รู้จักโครงการเพิ่มมากขึ้น ซึ่งขณะนี้มีนักลงทุนที่มีศักยภาพจากหลายประเทศต่างให้ความสนใจโครงการเป็นจํานวนมาก เช่น สหรัฐอเมริกา สหภาพยุโรป สาธารณรัฐประชาชนจีน และประเทศฝั่งตะวันออกกลาง โดยผลการจัด Roadshow จะได้นําไปใช้ประกอบการจัดทํารูปแบบการลงทุน สิทธิประโยชน์จากการลงทุน
และผลประโยชน์ต่อเศรษฐกิจและสังคมที่ไทยจะได้รับให้มีความเหมาะสมต่อไป
รัฐบาลไทย-ข่าวทำเนียบรัฐบาล-รมว.ดีอี เปิดโต๊ะหารือคณะกรรมการป้องกันและปราบปรามอาชญากรรมทางเทคโนโลยีครั้งที่ 6/2566
วันพุธที่ 20 ธันวาคม 2566
รมว.ดีอี เปิดโต๊ะหารือคณะกรรมการป้องกันและปราบปรามอาชญากรรมทางเทคโนโลยีครั้งที่ 6/2566
รมว.ดีอี เปิดโต๊ะหารือคณะกรรมการป้องกันและปราบปรามอาชญากรรมทางเทคโนโลยีครั้งที่ 6/2566
วันนี้ (20 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมคณะกรรมการป้องกันและปราบปราม อาชญากรรมทางเทคโนโลยี ครั้งที่ 6/2566 เพื่อติดตามความคืบหน้าการดําเนินการ ของคณะทํางานด้านต่างๆ ได้แก่ การดําเนินงานศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center: AOC 1441) การรายงานผลสถิติการป้องกันแก้ไขปัญหาอาชญากรรมออนไลน์ที่ผ่านมาของกระทรวงดีอี และหน่วยงานที่เกี่ยวข้อง พร้อมหารือความคืบหน้าการดําเนินการของคณะอนุกรรมการ การคืนเงินที่อายัดได้ ตามพ.ร.ก.มาตรการป้องกันและปราบปรามอาชญากรรมทางเทคโนโลยี พ.ศ. 2566 แอปพลิเคชันการป้องกัน/แจ้งเตือนการรับสายและการติดต่อจากมิจฉาชีพ (National white list) โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ นายเวทางค์ พ่วงทรัพย์ รองปลัดกระทรวงดิจิทัลฯ และหน่วยงานที่เกี่ยวข้องเข้าร่วม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-“คมนาคม” ร่วมหาแนวทางการแก้ไขปัญหา - ช่วยเหลือผู้ประกอบการแท็กซี่ และรถโดยสารประจำทางเอกชน เดินหน้าบูรณาการทุกภาคส่วน เร่งศึกษาหาทางออกร่วมกัน
วันพุธที่ 20 ธันวาคม 2566
“คมนาคม” ร่วมหาแนวทางการแก้ไขปัญหา - ช่วยเหลือผู้ประกอบการแท็กซี่ และรถโดยสารประจําทางเอกชน เดินหน้าบูรณาการทุกภาคส่วน เร่งศึกษาหาทางออกร่วมกัน
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม มอบหมายให้ นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม ร่วมหารือและรับเรื่องร้องเรียนจากกลุ่มผู้ประกอบการ สมาคม สหกรณ์ ผู้ประกอบอาชีพแท็กซี่ และรถโดยสารประจําทางเอกชนในเขตกรุงเทพมหานคร โดยมี นายสมคิด เชื้อคง รองเลขาธิการนายกรัฐมนตรี เป็นประธาน พร้อมด้วย นายกฤชนนท์ อัยยปัญญา ผู้ช่วยรัฐมนตรีประจํากระทรวงคมนาคม และโฆษกกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก ผู้แทนกระทรวงพลังงาน และหน่วยงานที่เกี่ยวข้อง ร่วมหารือ ในวันที่ 19 ธันวาคม 2566 ณ ศูนย์รับเรื่องราวร้องทุกข์ของรัฐบาล
จากกรณีที่กลุ่มผู้ประกอบการ สมาคม สหกรณ์ ผู้ประกอบอาชีพแท็กซี่ และกลุ่มผู้ประกอบการรถโดยสารประจําทางเอกชนในเขตกรุงเทพมหานคร ได้ยื่นหนังสือเพื่อทวงถามความคืบหน้าแนวทางการให้ความช่วยเหลือในประเด็นต่าง ๆ สรุปดังนี้
1) กรณีผู้ประกอบการและผู้ประกอบอาชีพแท็กซี่ ขอปรับอัตราค่าโดยสารนั้น กระทรวงคมนาคมมีแนวทางการให้ความช่วยเหลือ แบ่งเป็นระยะสั้น จะประสานข้อมูลให้ TDRI พิจารณาวิเคราะห์อัตราค่าโดยสารที่เหมาะสมเพื่อบรรเทาผลกระทบของผู้ขับรถแท็กซี่ และในระยะยาว กรมการขนส่งทางบกจะดําเนินการจ้างศึกษาโครงสร้างค่าโดยสารใหม่และรูปแบบมาตรค่าโดยสารที่เหมาะสมต่อไป
2) กรณีค่าขอให้ช่วยเหลือด้านราคาก๊าซธรรมชาติสําหรับยานยนต์ (เอ็นจีวี) และแก๊สแอลพีจีที่ใช้กับรถแท็กซี่นั้น กระทรวงพลังงานจะพิจารณาความช่วยเหลือเรื่องต้นทุนค่าพลังงานของผู้ประกอบอาชีพขับรถสาธารณะ และแจ้งผลให้กระทรวงคมนาคมและกรมการขนส่งทางบกทราบ เพื่อร่วมพิจารณาแนวทางแก้ไขปัญหาในภาพรวมร่วมกันต่อไป
อย่างไรก็ตาม กระทรวงคมนาคมในการกํากับดูแลของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้มอบนโยบายให้ทุกหน่วยงานในสังกัดกระทรวงคมนาคม ดําเนินการ ด้วยความสุจริต โปร่งใส ตรวจสอบได้ ตามหลักธรรมาภิบาล และกฎหมาย รวมถึงให้ความสําคัญกับทุกฝ่ายอย่างเท่าเทียมกัน
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมคณะอนุกรรมการพืชสวน ครั้งที่ 1/2567
วันพุธที่ 20 ธันวาคม 2566
รองปลัดอภัยฯ เป็นประธานการประชุมคณะอนุกรรมการพืชสวน ครั้งที่ 1/2567
รองปลัดอภัยฯ เป็นประธานการประชุมคณะอนุกรรมการพืชสวน ครั้งที่ 1/2567
วันพุธที่ 20 ธันวาคม 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 1/2567 ณ ห้องประชุมกระทรวงเกษตรและสหกรณ์ ห้อง 123 และผ่านระบบ Zoom Meeting มีเรื่องทีสําคัญในที่ประชุมดังนี้
1) ผลการนําเข้ากาแฟและผลิตภัณฑ์กาแฟภายใต้ความตกลง AFTA ปี 2566
2) สถานการณ์กาแฟ ปี 2567 (ปีการผลิต 2566/67)
3) การขอนําเข้าเมล็ดกาแฟดิบอะราบิกา และโรบัสตา ปี 2567 ภายใต้ความตกลง AFTA
4) การขอนําเข้ากาแฟคั่ว และกาแฟสําเร็จรูป และกาแฟสําเร็จรูปผสม ปี 2567 ภายใต้ความตกลง AFTA
รัฐบาลไทย-ข่าวทำเนียบรัฐบาล-สธ.เพิ่มผู้เชี่ยวชาญด้านเวชศาสตร์จราจร ช่วยลดการบาดเจ็บและตายจากอุบัติเหตุบนท้องถนน
วันพุธที่ 20 ธันวาคม 2566
สธ.เพิ่มผู้เชี่ยวชาญด้านเวชศาสตร์จราจร ช่วยลดการบาดเจ็บและตายจากอุบัติเหตุบนท้องถนน
รัฐมนตรีช่วยว่าการกระทรวงสาธารณสุข เผย อัตราการตายจากการจราจรของไทยอยู่ที่ 25 ต่อแสนประชากร สูงเป็นอันดับที่ 21 ของโลก หนุนสร้างผู้เชี่ยวชาญด้านเวชศาสตร์การจราจรเพิ่ม เพื่อช่วยลดความสูญเสียจากการบาดเจ็บและการเสียชีวิตจากอุบัติเหตุบนท้องถนน
วันนี้ (20 ธันวาคม 2566) ที่โรงแรมแกรนด์ริชมอนด์ จ.นนทบุรี นายสันติ พร้อมพัฒน์ รัฐมนตรีช่วยว่าการกระทรวงสาธารณสุขเป็นประธานเปิดการประชุมวิชาการประจําปี 2566 สมาคมเวชศาสตร์การจราจร หัวข้อ “ภาพใหม่เชิงระบบสู่งานเวชศาสตร์การจราจร เทคโนโลยี การจัดการ และเวชปฏิบัติ” (New Ecology of Traffic Medicine: Technology, Management & Clinical practice) โดยมี นพ.อํานวย กาจีนะ นายกสมาคม   เวชศาสตร์การจราจร กรรมการบริหารสมาคม Dr.Jos Vandelaer ผู้แทนองค์การอนามัยโลกประจําประเทศไทย คณะผู้บริหาร ตลอดจนแพทย์ นักวิชาการสาธารณสุข ผู้ปฏิบัติงานเกี่ยวกับอุบัติเหตุและความปลอดภัยทางถนน และภาคีเครือข่ายที่เกี่ยวข้อง เข้าร่วมกว่า 250 คน
นายสันติ กล่าวว่า การบาดเจ็บและเสียชีวิตจากการจราจรสร้างความสูญเสียทางสังคมและเศรษฐกิจให้กับประเทศเป็นอย่างมาก โดยในปี 2562 มีมูลค่าความสูญเสียของประเทศ รวม 642,743 ล้านบาท หรือร้อยละ 5.9 ของ GDP และจากรายงานสถานการณ์ความปลอดภัยทางถนนขององค์การอนามัยโลกฉบับล่าสุด ระบุว่า ค่าเฉลี่ยของอัตราการตายจากการจราจรทั้งโลกอยู่ที่ 15 ต่อแสนประชากร ประเทศไทย อยู่ที่ 25 ต่อแสนประชากร สูงเป็นอันดับที่ 21 ของโลก ซึ่งการมีผู้เชี่ยวชาญด้านเวชศาสตร์การจราจรที่มีความรู้ความสามารถและมีจํานวนที่เพียงพอ จะมีส่วนสําคัญต่อการลดปัญหาการบาดเจ็บและเสียชีวิตจากการจราจร
การประชุมวิชาการฯ ครั้งนี้ จึงมีส่วนสําคัญในการผลักดันให้แพทย์ นักวิชาการสาธารณสุข ผู้ปฏิบัติงานเกี่ยวกับอุบัติเหตุและความปลอดภัยทางถนน และภาคีเครือข่ายที่เกี่ยวข้อง เกิดการพัฒนาความรู้และทักษะในงานเวชศาสตร์การจราจรที่เท่าทันการเปลี่ยนแปลงของระบบนิเวศความปลอดภัยการจราจร ทั้งด้านเทคโนโลยียานยนต์และการขนส่ง รูปแบบการจัดการจราจรยุคใหม่ นวัตกรรมด้านการจัดการความปลอดภัย วิทยาการทางการแพทย์ด้านการป้องกันและการรักษา ตลอดจนเกิดการบูรณาการความร่วมมือนําไปสู่การสร้างสรรค์มาตรการที่มีประสิทธิภาพในการลดความสูญเสียที่เกิดจากการบาดเจ็บและเสียชีวิตจากการจราจรของประเทศได้อย่างมีประสิทธิภาพยิ่งขึ้น นายสันติ กล่าว
********************************************** 20 ธันวาคม 2566
รัฐบาลไทย-ข่าวทำเนียบรัฐบาล-รองนายกฯ อนุทิน ประชุมคณะกรรมการนโยบายการผังเมืองแห่งชาติ ยืนยันงานผังเมืองเป็นงานสำคัญ การดำเนินนโยบายต้องตอบโจทย์หลายมิติและการขับเคลื่อนงานอย่างมีประสิทธิภาพ
วันพุธที่ 20 ธันวาคม 2566
20/12/2566
รองนายกฯ อนุทิน ประชุมคณะกรรมการนโยบายการผังเมืองแห่งชาติ ยืนยันงานผังเมืองเป็นงานสําคัญ การดําเนินนโยบายต้องตอบโจทย์หลายมิติและการขับเคลื่อนงานอย่างมีประสิทธิภาพ
รองนายกฯ อนุทิน ประชุมคณะกรรมการนโยบายการผังเมืองแห่งชาติ ยืนยันงานผังเมืองเป็นงานสําคัญ การดําเนินนโยบายต้องตอบโจทย์หลายมิติและการขับเคลื่อนงานอย่างมีประสิทธิภาพรองรับการเปลี่ยนแปลงของโลก
วันนี้ (20 ธ.ค. 66) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เป็นประธานการประชุมคณะกรรมการนโยบายการผังเมืองแห่งชาติ ครั้งที่ 1/2566 โดยมีคณะกรรมการ และผู้แทนหน่วยงานที่เกี่ยวข้องเข้าร่วมประชุม นายคารม พลพรกลาง รองโฆษกประจําสํานักนายกรัฐมนตรี เปิดเผยสรุปสาระสําคัญ ดังนี้
รองนายกรัฐมนตรีฯ กล่าวว่า ในช่วงที่ผ่านมาได้มีการหารือ และร่วมงานต่าง ๆ ที่เกี่ยวข้องกับเรื่องผังเมือง ได้มอบนโยบายให้กับอธิบดีกรมโยธาธิการและผังเมืองดําเนินการในเรื่องความเป็นปัจจุบันของสถานการณ์ให้มากที่สุด เช่น การเข้าสู่สังคมผู้สูงอายุ สังคมสีเขียว เป็นต้น ในส่วนของการออกแบบผังเมือง การสร้างสาธารณูปโภค ขอให้คํานึงถึงเรื่องเหล่านี้ด้วย สังคมผู้สูงอายุจะต้องมีการวางผังเมือง การวางแผนในการให้บริการรองรับวิถีชีวิตของผู้สูงอายุให้เกิดความสะดวก สบาย เพื่อไม่ให้ผู้สูงอายุรู้สึกเป็นภาระของสังคม ตลอดจนเรื่องของการหาวิธีที่จะทําให้ผู้สูงอายุได้รับการดูแลจากทางภาครัฐ เช่น การรักษาพยาบาลโดยเฉพาะผู้สูงอายุที่ติดเตียง อีกทั้ง ได้มอบนโยบายเรื่องเป้าหมายการพัฒนาอย่างยั่งยืน ซึ่งประเทศไทยเป็นภาคีสมาชิก จะต้องปฏิบัติตามหลักที่เป็นกติกาใหม่ของโลก โดยได้มีการดําเนินการในเรื่องการใช้พลังงานที่ก่อให้เกิดมลภาวะให้น้อยที่สุด ซึ่งในส่วนนี้มีความเกี่ยวข้องกับเรื่องการพัฒนาบ้านเมืองและการวางระบบต่าง ๆ ของงานผังเมือง
“งานผังเมืองเป็นงานที่มีความสําคัญเป็นอย่างยิ่ง โดยเฉพาะในยุคที่เราให้ความสําคัญกับการพัฒนาอย่างยั่งยืน การดําเนินนโยบายผังเมืองในยุคปัจจุบันต้องตอบโจทย์ได้หลายมิติ ซึ่งหวังว่าเราจะได้ขับเคลื่อนงานไปอย่างมีประสิทธิภาพร่วมกัน พร้อมที่จะดําเนินการเพื่อรองรับการเปลี่ยนแปลงของโลกให้มากที่สุดเท่าที่ทําได้” รองนายกรัฐมนตรี ย้ํา
โดยที่ประชุมฯ ได้เห็นชอบร่างรายงานประจําปีเกี่ยวกับการปฏิบัติตามพระราชบัญญัติการผังเมืองฯ ปีงบประมาณ พ.ศ. 2566 (ตามมาตรา 10 วรรคสอง ประกอบมาตรา 75 (7)) โดยมีสาระสําคัญของรายงานประจําปีเกี่ยวกับการปฏิบัติตามพระราชบัญญัติการผังเมืองฯ ปีงบประมาณ พ.ศ. 2566 ดังนี้ ส่วนที่ 1 สถานการณ์ด้านการผังเมืองของประเทศไทยในปีงบประมาณ พ.ศ. 2566 ส่วนที่ 2 ผลการดําเนินงานของคณะกรรมการตามพระราชบัญญัติการผังเมือง พ.ศ. 2562 ปีงบประมาณ พ.ศ. 2566 ส่วนที่ 3 ธรรมนูญว่าด้วยการผังเมือง พ.ศ. 2566 ส่วนที่ 4 ผลการดําเนินงานและผลสัมฤทธิ์ของการวางและจัดทําผังเมือง ส่วนที่ 5 การดําเนินการจัดทําอนุบัญญัติตามพระราชบัญญัติการผังเมือง พ.ศ. 2562 ส่วนที่ 6 การพัฒนาเมือง ส่วนที่ 7 การดําเนินการเพื่อสนับสนุนภารกิจด้านการผังเมืองและการพัฒนาเมือง
รัฐบาลไทย-ข่าวทำเนียบรัฐบาล-ประชาชนรอเลย ของขวัญปีใหม่จากหมอชลน่าน “บัตรประชาชนใบเดียว รักษาได้ทุกที่” 4 จังหวัดนำร่อง  4 ภูมิภาค พร้อมแล้ว 100% เปิดศักราช 8 ม.ค. 67
วันพุธที่ 20 ธันวาคม 2566
ประชาชนรอเลย ของขวัญปีใหม่จากหมอชลน่าน “บัตรประชาชนใบเดียว รักษาได้ทุกที่” 4 จังหวัดนําร่อง  4 ภูมิภาค พร้อมแล้ว 100% เปิดศักราช 8 ม.ค. 67
โฆษกกระทรวงสาธารณสุขฝ่ายการเมือง เผย “บัตรประชาชนใบเดียว รักษาได้ทุกที่” 4 จังหวัดนําร่องใน 4 ภูมิภาค พร้อมส่งมอบเป็นของขวัญปีใหม่ 8 มกราคม 2567 นี้ เตรียมเปิดตัวที่จังหวัดร้อยเอ็ด พร้อมเปิดตัวออนไลน์จากแพร่ เพชรบุรีและนราธิวาส
โฆษกกระทรวงสาธารณสุขฝ่ายการเมือง เผย “บัตรประชาชนใบเดียว รักษาได้ทุกที่” 4 จังหวัดนําร่องใน 4 ภูมิภาค พร้อมส่งมอบเป็นของขวัญปีใหม่ 8 มกราคม 2567 นี้ เตรียมเปิดตัวที่จังหวัดร้อยเอ็ด พร้อมเปิดตัวออนไลน์จากแพร่ เพชรบุรีและนราธิวาส ชี้เป็นการปฏิรูประบบข้อมูลการให้บริการครั้งใหญ่ที่สุด และขยายบริการที่เป็นนวัตกรรมการอํานวยความสะดวกในการรับบริการของประชาชน
นางสาวตรีชฎา ศรีธาดา โฆษกกระทรวงสาธารณสุข ฝ่ายการเมือง เปิดเผยว่า จากการติดตามความคืบหน้านโยบาย “บัตรประชาชนใบเดียว รักษาได้ทุกที่” โดย นพ.ชลน่าน ศรีแก้ว รัฐมนตรีว่าการกระทรวงสาธารณสุขได้ประกาศเป็นนโยบายสําคัญ ทําความเข้าใจกับผู้บริหารของกระทรวง เดินทางไปตรวจเยี่ยมเพื่อรับฟังปัญหาและความก้าวหน้า 4 จังหวัดนําร่องทั้ง 4 ภูมิภาค ได้แก่ แพร่ ร้อยเอ็ด เพชรบุรีและนราธิวาส พร้อมแล้ว 100% ที่จะเปิดให้บริการครบวงจร เพื่อเป็นของขวัญปีใหม่ 2567 ให้กับประชาชน โดยวันจันทร์ที่ 8 มกราคม 2567 จะเป็นวันเริ่มต้น หรือ Kick off พร้อมกัน ใช้จังหวัดร้อยเอ็ดเป็นจุดเปิดนอกสถานที่และเปิดระบบออนไลน์ไปยังอีก 3 จังหวัด คือ แพร่ เพชรบุรีและนราธิวาส
นางสาวตรีชฎากล่าวว่า ของขวัญปีใหม่ของกระทรวงสาธารณสุข ที่นพ.ชลน่านและบุคลากรในสังกัดกระทรวงมีความยินดีและเต็มใจอย่างยิ่งที่จะมอบให้พี่น้องประชาชนครั้งนี้ ถือเป็นการปฏิรูประบบสุขภาพครั้งใหญ่ใน 2 เรื่อง คือ 1.ปฏิรูประบบข้อมูลการให้บริการครั้งใหญ่ที่สุดที่ไม่เคยมีมาก่อน บัตรประชาชนใบเดียวสามารถเข้าถึงการบริการได้ ไม่ต้องใช้ใบส่งตัว เป็นการลดความเหลื่อมล้ําด้านสาธารณสุข 2.ขยายบริการที่เป็นนวัตกรรมการอํานวยความสะดวกในการรับบริการของประชาชน ทั้งนี้ หน่วยงานหนึ่งที่มีบทบาทสําคัญในการขับเคลื่อนนโยบายให้ประสบความสําเร็จ คือ สํานักงานหลักประกันสุขภาพถ้วนหน้า หรือ สปสช.ซึ่งเป็นองค์กรของรัฐตาม พ.ร.บ.หลักประกันสุขภาพแห่งชาติ พ.ศ. 2545 ภายใต้การกํากับของรัฐมนตรีว่าการกระทรวงสาธารณสุขในฐานะประธานคณะกรรมการหลักประกันสุขภาพแห่งชาติ โดย สปสช.ซึ่งมีสํานักงานเขตในภูมิต่างๆ จะร่วมมือกับหน่วยงานของกระทรวงสาธารณสุขในพื้นที่
“นับจากนี้ขอให้พี่น้องประชาชนเตรียมตัวเตรียมใจหากเจ็บป่วยต้องการรับบริการตรวจรักษาและรับยา 4 จังหวัดนําร่องพร้อมจะให้บริการ ไม่ว่าจะเป็นโรงพยาบาลรัฐ โรงพยาบาลเอกชน คลินิกเวชกรรม คลินิกทันตกรรม คลินิกเทคนิคการแพทย์ ร้านยา ที่เข้าร่วมโครงการ” นางสาวตรีชฎากล่าว
อย่างไรก็ตาม นพ.ชลน่านได้ฝากแสดงความชื่นชมและส่งกําลังใจไปยังบุคลากรทุกคน ทุกส่วนที่จะร่วมกันมอบสิ่งดีๆ ให้กับประชาชน โดยเฉพาะการประชุมระดับชาติด้านหลักประกันสุขภาพถ้วนหน้าของไทย 2566 เมื่อวันที่ 13 ธันวาคมที่ผ่านมา ได้ออกแถลงการณ์ 12 ข้อ ที่ประกาศจะ “ทําทันที” ในการยกระดับและขับเคลื่อนระบบหลักประกันสุขภาพถ้วนหน้า ซึ่ง 1 ใน 12 ข้อของแถลงการณ์ คือการสนับสนุนให้ไทยเป็นศูนย์การเรียนรู้ด้านหลักประกันสุขภาพถ้วนหน้าเพื่อแลกเปลี่ยนและเรียนรู้ประสบการณ์ร่วมกับประเทศกําลังพัฒนาอื่นๆ นางสาวตรีชฎา กล่าวทิ้งท้าย
********************************************** 20 ธันวาคม 2566
รัฐบาลไทย-ข่าวทำเนียบรัฐบาล-H.E. Mr. Han Zhiqiang ออท.สาธารณรัฐประชาชนจีน/ไทย เข้าเยี่ยมคำนับ นายสุทิน คลังแสง รมว.กห.
วันพุธที่ 20 ธันวาคม 2566
H.E. Mr. Han Zhiqiang ออท.สาธารณรัฐประชาชนจีน/ไทย เข้าเยี่ยมคํานับ นายสุทิน คลังแสง รมว.กห.
เมื่อ 19 ธ.ค.66 เวลา 15.00 น. H.E. Mr. Han Zhiqiang ออท.สาธารณรัฐประชาชนจีน/ไทย เข้าเยี่ยมคํานับ นายสุทิน คลังแสง รมว.กห. ณ ศาลาว่าการกลาโหม เพื่อแสดงความยินดีในโอกาส รมว.กห. เข้ารับตําแหน่งใหม่
รมว.กห. ได้กล่าวต้อนรับและยินดีที่ไทยและสาธารณรัฐประชาชนจีน มีความสัมพันธ์และความร่วมมืออันใกล้ชิดระหว่างกันมาเป็นเวลายาวนาน ทั้งนี้ สปจ. นับเป็นประเทศ ที่มีความสําคัญทางเศรษฐกิจของไทย โดยเป็นคู่ค้าอันดับ ๑ ที่มีกําลังซื้อสูงในภูมิภาคตลอดระยะเวลา ๑๐ ปี ที่ผ่านมา และมีการแลกเปลี่ยนการเยือนในทุกระดับ ซึ่งเป็นเครื่องยืนยันถึงความสัมพันธ์ที่ใกล้ชิดและแนบแน่นของทั้งสองประเทศ
รัฐบาลไทย-ข่าวทำเนียบรัฐบาล-PM: Concerned ministries instructed to boost tourism through various measures
วันอังคารที่ 19 ธันวาคม 2566
19/12/2566
PM: Concerned ministries instructed to boost tourism through various measures
PM: Concerned ministries instructed to boost tourism through various measures
December 19, 2023, at 1120hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that he has instructed Minister of Tourism and Sports to host a meeting with concerned ministers of Cambodia, Lao PDR, and Vietnam to discuss promotion of regional tourism. He would also inquire with the Malaysian Prime Minister himself whether Malaysia would like to join the pact.
The Prime Minister also ordered Ministry of Tourism and Sports to work together with the Royal Thai Police in maintaining orderliness at the immigration checkpoints and ensuring tourist safety. The Ministry will also collaborate with Office of Insurance Commission (OIC) to provide insurance to all incoming tourists, with the coverage of up to 1,000,000 Baht in the case of death, and compensation based on actual amount or up to 500,000 Baht in the case of accident. Ministry of Public Health is also assigned to arrange healthcare services and health insurance for tourists, and proceed according to the budgetary procedure if there is a need to utilize central budget. The Prime Minister also instructed Ministry of Foreign Affairs to collaborate with Ministry of Tourism and Sports to hand down policy to staffs at 30 local tourism offices across the country on proactive operation, and train them on how to promote the best side of Thai tourism.
รัฐบาลไทย-ข่าวทำเนียบรัฐบาล-ที่ประชุม ครม. มีมติรับทราบและพิจารณาให้ความเห็นชอบตามมติ คกก. นโยบายยานยนต์ไฟฟ้าแห่งชาติ เสนอ
วันอังคารที่ 19 ธันวาคม 2566
19/12/2566
ที่ประชุม ครม. มีมติรับทราบและพิจารณาให้ความเห็นชอบตามมติ คกก. นโยบายยานยนต์ไฟฟ้าแห่งชาติ เสนอ
ที่ประชุม ครม. มีมติรับทราบและพิจารณาให้ความเห็นชอบตามมติ คกก. นโยบายยานยนต์ไฟฟ้าแห่งชาติ เสนอ
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุม ครม. (19 ธันวาคม 2566) มีมติรับทราบและพิจารณาให้ความเห็นชอบตามที่คณะกรรมการนโยบายยานยนต์ไฟฟ้าแห่งชาติ หรือ บอร์ดอีวี ได้มีมติในการประชุมครั้งที่ 1/2566 เมื่อวันที่ 1 พ.ย. 2566 และในวันนี้ได้นําเสนอ ครม. เพื่อให้หน่วยงานที่เกี่ยวข้องดําเนินการต่อไป โดยมีสาระสําคัญดังนี้
1. แก้ไขหลักเกณฑ์ภายใต้มาตรการสนับสนุนการใช้ยานยนต์ไฟฟ้า ระยะแรก (EV3)
1.1 ขยายระยะเวลาการให้เงินอุดหนุนรถยนต์ไฟฟ้ารุ่นเดียวกับรุ่นที่ได้รับสิทธิตามมาตรการ EV3 กรณีที่นําเข้ามาก่อนวันที่ 1 ม.ค. 65 โดยให้ครอบคลุมถึงรถยนต์ไฟฟ้าที่นําเข้าตั้งแต่วันที่ 1 พ.ย. 64 และจําหน่ายแก่ผู้บริโภคหลังจากรถยนต์รุ่นดังกล่าวได้รับสิทธิตามมาตรการ EV3
1.2 ขยายระยะเวลาการจดทะเบียนยานยนต์ไฟฟ้าที่ได้รับสิทธิฯ จากเดิม “จดทะเบียนภายในวันที่ 31 ธ.ค. 66” เป็น จําหน่ายภายใน 31 ธ.ค. 66 และจดทะเบียนภายในวันที่ 31 ม.ค. 67” เพื่อให้สอดคล้องกับสถานการณ์ที่เกิดขึ้นจริงและ โดยให้กรมสรรพสามิตแก้ไขประกาศต่อไป
2. มาตรการสนับสนุนการใช้ยานยนต์ไฟฟ้า ระยะที่ 2 (EV3.5) ที่จะมีผลบังคับในช่วงปี 2567-2570 โดยครอบคลุมทั้งรถยนต์นั่ง รถกระบะ และรถจักรยานยนต์ไฟฟ้า นั้นมีความแตกต่างจากมาตรการระยะแรก (EV3) ด้วยหลักการ “ให้เงินอุดหนุนจากภาครัฐน้อยลง และเพิ่มอัตราส่วนของการผลิตภายในประเทศชดเชยมากขึ้น” โดยมีมาตรการสําคัญ 4 ด้านด้วยกันดังนี้
สิทธิประโยชน์สําหรับรถยนต์แต่ละประเภท
ประเภทรถ
ขนาดแบตเตอรี่
เงินอุดหนุน (บาท/คัน)
ลดอากร
ขาเข้า CBU
ลดภาษีสรรพสามิต
รถยนต์นั่ง
(ไม่เกิน 2 ล้านบาท)
ตั้งแต่ 50 kWh
100,000 ในปีที่ 1
75,000 ในปีที่ 2
50,000 ในปีที่ 3-4
ลดอัตราไม่เกินร้อยละ 40 (นําเข้าช่วงปี 2567-2568)
ลดจากร้อยละ 8
เหลือร้อยละ 2
10 - <50 kWh
50,000 ในปีที่ 1
35,000 ในปีที่ 2
25,000 ในปีที่ 3-4
รถยนต์นั่ง (เกิน 2 ล้านบาท แต่ไม่เกิน 7 ล้านบาท)
ตั้งแต่ 50 kWh
-
อัตราปกติ
ลดจากร้อยละ 8 เหลือร้อยละ 2
รถกระบะ
(ไม่เกิน 2 ล้านบาท)
ตั้งแต่ 50 kWh
รัฐบาลไทย-ข่าวทำเนียบรัฐบาล-“พวงเพ็ชร” ร่วมพิธีบรรพชาอุปสมบทหมู่ชาวอินเดีย ชูศาสนาพุทธเป็น Soft power ช่วยเชื่อมสัมพันธ์สองประเทศ
วันพุธที่ 20 ธันวาคม 2566
20/12/2566
“พวงเพ็ชร” ร่วมพิธีบรรพชาอุปสมบทหมู่ชาวอินเดีย ชูศาสนาพุทธเป็น Soft power ช่วยเชื่อมสัมพันธ์สองประเทศ
“พวงเพ็ชร” ร่วมพิธีบรรพชาอุปสมบทหมู่ชาวอินเดีย ชูศาสนาพุทธเป็น Soft power ช่วยเชื่อมสัมพันธ์สองประเทศ
วันนี้ (20 ธันวาคม 2566) เวลา 15.00 น. ณ พระอุโบสถ วัดธาตุทอง เขตวัฒนา กรุงเทพฯ นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ร่วมเป็นเกียรติในพิธีขลิบผมนาค ในโครงการบรรพชาอุปสมบทหมู่ชาวอินเดีย “ปลูกหน่อพุทธบุตร สืบพระศาสนาสู่แดนพุทธภูมิ” โดย พล.อ.อ.สมคิด สุขบาง กรมวังผู้ใหญ่ประจํา 908 เป็นประธานในพิธี มีนายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี เข้าร่วมด้วย
สําหรับพิธี “ปลูกหน่อพุทธบุตร สืบพระศาสนาสู่แดนพุทธภูมิ” จัดขึ้นเพื่อถวายพระกุศลแด่ สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เนื่องในวันคล้ายวันประสูติ 7 ธันวาคม 2566 และถวายพระกุศล แด่สมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ ในโอกาสครบ 100 ปี วันประสูตร 6 พฤษภาคม 2566 จัดโดยชมรมไตรรัตนภูมิ วัดธาตุทอง ร่วมกับ มูลนิธิกากัน มาลิก (อินเดีย) มูลนิธิอาชเร (อินเดีย) กิจกรรมนี้ เป็นการประกอบพิธีบรรพชาอุปสมบทชาวอินเดียผู้มีจิตศรัทธาจํานวน 47 คน เข้าสู่ร่มกาสาวพัสตร์ เป็นระยะเวลา 30 วัน เพื่อเรียนรู้วิถีการใช้ชีวิตแบบนักบวชในพุทธศาสนาแบบเถรวาท ณ วัดธาตุทอง กรุงเทพมหานคร
นางพวงเพ็ชร กล่าวว่า การจัดกิจกรรมในครั้งนี้ถือเป็นส่วนสําคัญในการช่วยทํานุบํารุงพระพุทธศาสนา ซึ่งเป็นศาสนาหลักประจําชาติ และยังแสดงถึงความสัมพันธ์อันแน่นแฟ้นระหว่างไทยและอินเดีย เป็นการสร้างความตระหนักรู้ถึงคุณค่าของพระพุทธศาสนาที่ทั้งสองประเทศถือปฏิบัติต่อกันมาเป็นระยะเวลานาน และช่วยเชื่อมสัมพันธ์ระหว่างกัน ถือเป็น Soft Power ที่หลอมรวมความเชื่อ ความศรัทธาในพระพุทธศาสนา โดยในวันนี้เป็นพิธีขลิบผมนาค ทั้งหมดจํานวน 47 นาค ส่วนวันพรุ่งนี้จะเป็นพิธีอุปสมบทหมู่ต่อไป
รัฐบาลไทย-ข่าวทำเนียบรัฐบาล-​รองโฆษก รัดเกล้า เผย รมช.อนุชา เปิดโครงการคลินิกเกษตรเคลื่อนที่ในพระราชานุเคราะห์ ช่วยยกระดับเกษตรกร สามารถหลุดพ้นจากความยากจนได้ เชิญชวนประชาชนให้กำลังใจทุกหน่วยงานที่เกี่ยวข้อง
วันพุธที่ 20 ธันวาคม 2566
20/12/2566
​รองโฆษก รัดเกล้า เผย รมช.อนุชา เปิดโครงการคลินิกเกษตรเคลื่อนที่ในพระราชานุเคราะห์ ช่วยยกระดับเกษตรกร สามารถหลุดพ้นจากความยากจนได้ เชิญชวนประชาชนให้กําลังใจทุกหน่วยงานที่เกี่ยวข้อง
​รองโฆษก รัดเกล้า เผย รมช.อนุชา เปิดโครงการคลินิกเกษตรเคลื่อนที่ในพระราชานุเคราะห์ ช่วยยกระดับเกษตรกร สามารถหลุดพ้นจากความยากจนได้ เชิญชวนประชาชนให้กําลังใจทุกหน่วยงานที่เกี่ยวข้อง
วันนี้ (20 ธ.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงการลงพื้นที่โรงเรียนบ้านเสด็จพิทยาคม อําเภอเคียนซา จังหวัดสุราษฎร์ธานี ของนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เปิดงานโครงการคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราช ฯ สยามมกุฎราชกุมาร ไตรมาสที่ 1 ประจําปีงบประมาณ พ.ศ. 2567 เพื่อให้ชาวเกษตรสามารถเข้าถึงความช่วยเหลือ และการสนับสนุนจากกระทรวงเกษตรได้อย่างครบวงจรและทั่วถึง รวมถึงโครงการนี้ยังให้เกษตรกรไทยสามารถเพิ่มผลผลิต และทํางานในเชิงรุก เพิ่มผลผลิตการเกษตรด้วยการนําเทคโนโลยีและข้อมูลมาเป็นตัวช่วย​ เกษตรกรในพื้นที่มีปัญหาจะสามารถได้รับบริการทางการเกษตร เช่น การวิเคราะห์ดิน การวินิจฉัยโรคพืช สัตว์ ประมง รวมถึงการถ่ายทอดเทคโนโลยีและฝึกอบรมความรู้การเกษตรเสริมเพิ่มเติมควบคู่ไปด้วย​ โดยคลินิกเคลื่อนที่จะมีการจัดทั้งสิ้น​ 4 ครั้งต่อปี​โดนจะเคลื่อนที่​ เวียนไปจัดในทุกๆ​ อําเภอของจังหวัด
นางรัดเกล้ายังระบุว่า นายอนุชา ได้เชิญชวนประชาชนชาวไทยและชาวเกษตรกร ซาบซึ้งในพระมหากรุณาธิคุณของในหลวงรัชกาลที่ 9 และพระบรมศานุวงศ์ ที่ให้ความสําคัญในการช่วยเหลือชาวเกษตรมาโดยตลอด ทั้งโครงการหลวงต่างๆ ไม่ว่าจะเป็นการบริหารจัดการน้ํา หรือบริหารจัดการดินที่ต้องการอยากที่จะเห็นเกษตรกรไทยหลุดพ้นจากความยากจน และมีศักยภาพในการทําการเกษตรที่ดียิ่งขึ้นไปอีก
และโครงการคลินิกเกษตรเคลื่อนที่ในพระราชานุเคราะห์ ยังถือเป็นหนึ่งในกลไกที่จะช่วยให้เราไปถึงเป้าหมาย ตามที่พระราชประสงค์ ที่ต้องการเห็นเกษตรกรไทยมีการทําการเกษตรที่ประสบความสําเร็จ​ มีผลผลิตที่ดีและมีคุณภาพ จนนําไปสู่การ หลุดพ้นจากความยากจนได้
"ผ่านมากว่า 22 ปีแล้ว โครงการคลินิกเกษตรเคลื่อนที่ในพระราชานุเคราะห์ กระทรวงเกษตรและสหกรณ์ ยังขับเคลื่อนมาอย่างต่อเนื่อง เพราะเป็นโครงการที่ดีที่จะยกระดับเกษตรกรไทย ให้มีรายได้ และสามารถหลุดพ้นจากความยากจนได้
ขณะเดียวกันการจัดโครงการนี้ได้เกิดขึ้นในพื้นที่อําเภอเคียนซาน จังหวัดสุราษฎร์ธานีแล้ว ซึ่งคนในพื้นที่บอกเป็นเสียงเดียวกันว่าเป็นโครงการที่ดีให้กับคนในพื้นที่ จึงขอชวนให้พี่น้องชาวไทยรู้สึกภาคภูมิใจและให้กําลังใจกับทุกหน่วยงานที่เกี่ยวข้องเพื่อให้เราเห็นการเปิดโครงการคลินิกเกษตรเคลื่อนที่ดีๆ เช่นนี้ในอีกหลายพื้นที่ของประเทศไทย" รัดเกล้า กล่าว
รัฐบาลไทย-ข่าวทำเนียบรัฐบาล-‘พัชรวาท’ นำประชุม กก.วล. พัฒนาโครงสร้างพื้นฐานด้านการคมนาคม ขับเคลื่อนรูปแบบการคัดแยกและเก็บขนขยะมูลฝอยแบบแยกประเภท และมาตรการในการแก้ไขปัญหา PM2.5
วันพุธที่ 20 ธันวาคม 2566
‘พัชรวาท’ นําประชุม กก.วล. พัฒนาโครงสร้างพื้นฐานด้านการคมนาคม ขับเคลื่อนรูปแบบการคัดแยกและเก็บขนขยะมูลฝอยแบบแยกประเภท และมาตรการในการแก้ไขปัญหา PM2.5
‘พัชรวาท’ นําประชุม กก.วล. พัฒนาโครงสร้างพื้นฐานด้านการคมนาคม ขับเคลื่อนรูปแบบการคัดแยกและเก็บขนขยะมูลฝอยแบบแยกประเภท และมาตรการในการแก้ไขปัญหา PM2.5
‘พัชรวาท’ นําประชุม กก.วล. พัฒนาโครงสร้างพื้นฐานด้านการคมนาคม ขับเคลื่อนรูปแบบการคัดแยกและเก็บขนขยะมูลฝอยแบบแยกประเภท และมาตรการในการแก้ไขปัญหา PM2.5
วันที่ 20 ธันวาคม 2566 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 5/2566 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ทําหน้าที่รองประธานกรรมการ คนที่ 2 ดร.พิรุณ สัยยะสิทธิ์พานิช อธิบดีกรมการเปลี่ยนแปลงสภาพภูมิอากาศและสิ่งแวดล้อม ทําหน้าที่กรรมการและเลขานุการ ซึ่งมีผู้ทรงคุณวุฒิและหน่วยงานที่เกี่ยวข้องเข้าร่วมการประชุม ณ ห้องประชุมอารีย์สัมพันธ์ อาคารกรมการเปลี่ยนแปลงสภาพภูมิอากาศและสิ่งแวดล้อม
พล.ต.อ.พัชรวาท กล่าวว่า วันนี้ ที่ประชุมฯ ได้มีมติเห็นชอบการจัดตั้งงบประมาณเพื่อแก้ไขปัญหาฝุ่นละอองในแผนยุทธศาสตร์การจัดการปัญหาฝุ่นละอองและรับทราบความก้าวหน้ามาตรการแก้ไขปัญหาฝุ่นพิษ PM2.5 และรับทราบความก้าวหน้ามาตรการแก้ไขปัญหาฝุ่น PM2.5 ทั้งยังได้เห็นชอบการเสนอแผนแม่บทจัดการมลพิษทางเสียงและความสั่นสะเทือนและแผนปฏิบัติการด้านการจัดการมลพิษทางเสียงและความสั่นสะเทือน 3 ระยะ เพื่อใช้เป็นแผนหลักกําหนดทิศทางและกรอบแนวทางการบูรณาการการทํางานร่วมกัน ในการจัดการมลพิษทางเสียงและความสั่นสะเทือน
นอกจากนี้ ที่ประชุมฯ ยังได้ให้ความเห็นชอบรายงานการประเมินผลกระทบสิ่งแวดล้อม 4 โครงการ คือ โครงการทางหลวงหมายเลข 4 ตอนบ้านราชกรูด - อําเภอกะเปอร์ เพื่ออํานวยความสะดวกแก่ประชาชนและมีความปลอดภัยยิ่งขึ้น โครงการทางเชื่อมต่อทางพิเศษบูรพาวิถีและถนนเลี่ยงเมืองชลบุรี โครงการถนนสายเสนอแนะ สาย ฉ ตามผังเมืองรวมชลบุรี พ.ศ. 2553 (ส่วนต่อขยายสะพานเลียบชายทะเลเดิม) เพื่อพัฒนาโครงสร้างพื้นฐานด้านการคมนาคมรองรับโครงการพัฒนาระเบียงเศรษฐกิจพิเศษภาคตะวันออก (EEC) และโครงการทําเหมืองแร่หิน อุตสาหกรรมชนิดหินปูนและหินดินดานเพื่ออุตสาหกรรมปูนซีเมนต์ เพื่อรองรับการขยายตัวของเมืองและพื้นที่เศรษฐกิจ
รวมถึงเห็นชอบแผนการขับเคลื่อนรูปแบบการคัดแยกและเก็บขนขยะมูลฝอยแบบแยกประเภท 2 ระยะ (พ.ศ. 2566-2570) โดยให้ความสําคัญกับการจัดการขยะ ณ ต้นทาง ตั้งแต่การออกแบบการผลิตผลิตภัณฑ์ที่เป็นมิตรกับสิ่งแวดล้อม (Eco Design) และการส่งเสริมการบริโภคที่ยั่งยืน ตลอดจนเห็นชอบการปรับปรุงมาตรฐานควบคุมการระบายน้ําทิ้งจากอาคารให้มีความเหมาะสมกับสภาพการณ์ปัจจุบันยิ่งขึ้น สําหรับอาคาร 3 ประเภท ได้แก่ อาคารอยู่อาศัย อาคารพาณิชย์ และอาคารสถานพยาบาล การกําหนดมาตรฐานควบคุมการระบายน้ําทิ้งจากโรงงานประกอบกิจการเกี่ยวกับอาหารสัตว์ เพื่อควบคุมการปล่อยสารอาหารลงสู่แหล่งน้ํา รวม 11 พารามิเตอร์
รัฐบาลไทย-ข่าวทำเนียบรัฐบาล-ออท.สหรัฐอเมริกา(สหรัฐฯ)/ไทย เข้าเยี่ยมคำนับ รมว.กห.
วันพุธที่ 20 ธันวาคม 2566
ออท.สหรัฐอเมริกา(สหรัฐฯ)/ไทย เข้าเยี่ยมคํานับ รมว.กห.
เมื่อ 19 ธ.ค.66 เวลา 13.30 น. H.E. Mr. Robert F. Godec ออท.สหรัฐฯ/ไทย เข้าเยี่ยมคํานับ นายสุทิน คลังแสง รมว.กห. ณ ศาลาว่าการกลาโหม เพื่อแสดงความยินดีในโอกาส รมว.กห. เข้ารับตําแหน่งใหม่
รมว.กห. ได้กล่าวต้อนรับและยินดีที่ไทยและสหรัฐฯ มีความสัมพันธ์ครบ 190 ปี โดยมีความร่วมมือระหว่างกันมาอย่างยาวนาน พร้อมเชื่อมั่นว่าความร่วมมือของทั้งสองประเทศจะมีความใกล้ชิดมากยิ่งขึ้น ทั้งด้านการค้า การลงทุน ตลอดจนความร่วมมือด้านอื่นๆ โดยเฉพาะทางด้านความมั่นคงและการทหาร
รัฐบาลไทย-ข่าวทำเนียบรัฐบาล-​รัฐบาลห่วงใยปัญหาสุขภาพเด็ก เชิญชวนผู้ปกครองคัดกรองการได้ยินของทารกแรกเกิดทุกคน ณ หน่วยบริการในระบบหลักประกันสุขภาพแห่งชาติได้ทุกแห่ง ฟรีไม่เสียค่าใช้จ่าย
วันพุธที่ 20 ธันวาคม 2566
20/12/2566
​รัฐบาลห่วงใยปัญหาสุขภาพเด็ก เชิญชวนผู้ปกครองคัดกรองการได้ยินของทารกแรกเกิดทุกคน ณ หน่วยบริการในระบบหลักประกันสุขภาพแห่งชาติได้ทุกแห่ง ฟรีไม่เสียค่าใช้จ่าย
​รัฐบาลห่วงใยปัญหาสุขภาพเด็ก เชิญชวนผู้ปกครองคัดกรองการได้ยินของทารกแรกเกิดทุกคน ณ หน่วยบริการในระบบหลักประกันสุขภาพแห่งชาติได้ทุกแห่ง ฟรีไม่เสียค่าใช้จ่าย
วันที่ 20 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า เพื่อสร้างสุขภาพดี ลดปัจจัยเสี่ยง ลดอาการป่วยให้กับประชาชนชาวไทยทุกคนทุกสิทธิการรักษา โดยเฉพาะในกลุ่มเด็กแรกเกิด รัฐบาลให้ความสําคัญปัญหาสุขภาพ ขอเชิญชวนตรวจคัดกรองการได้ยินของทารกแรกเกิดทุกคน โดยไม่เสียค่าใช้จ่าย ได้ที่โรงพยาบาลและหน่วยบริการในระบบหลักประกันสุขภาพแห่งชาติทุกแห่ง เพื่อคัดกรองและให้บริการ 2 สิทธิประโยชน์เพื่อเด็กไทย ดังนี้
1. “บริการคัดกรองการได้ยิน” สําหรับเด็กทารกแรกเกิด (คนไทย) ทุกสิทธิการรักษา อายุ 0-6 เดือน ติดต่อขอรับบริการคัดกรองการได้ยิน ได้ที่หน่วยบริการในระบบหลักประกันสุขภาพแห่งชาติได้ทุกแห่ง ภายใต้บริการสร้างเสริมสุขภาพและป้องกันโรค กองทุนหลักประกันสุขภาพแห่งชาติ
2. “บริการผ่าตัดฝังประสาทหูเทียม” สําหรับเด็กไทย สิทธิบัตรทอง ที่ไม่เคยมีภาษามาก่อน อายุไม่เกิน 3.5 ปี ที่ได้รับการใส่เครื่องช่วยฟังและฝึกฟังมาแล้วไม่น้อยกว่า 6 เดือน หรือกรณีที่เคยมีภาษามาก่อน ที่อายุไม่เกิน 5 ปี กรณีที่พบความผิดปกติ และแพทย์วินิจฉัยข้อบ่งชี้ผ่าตัดรักษาด้วยวิธี “ผ่าตัดฝังประสาทหูเทียม”
“เด็กไทยที่มี “สิทธิบัตรทอง” สามารถติดต่อหน่วยบริการประจําตามสิทธิ แสดงสูติบัตรพร้อมบัตรประชาชน ผู้ปกครอง หากหน่วยบริการตามสิทธิไม่มีแพทย์เฉพาะทางจะส่งต่อไปยังหน่วยบริการที่มีศักยภาพ พร้อมให้บริการอุปกรณ์ชุดประสาทหูเทียม ทั้งนี้ กลุ่มผู้มีสิทธิบัตรทองประเภทสิทธิย่อยคนพิการ สามารถยื่นบัตรคนพิการ พร้อมสูติบัตรเข้ารับบริการหน่วยบริการของรัฐได้ทุกแห่ง” นายคารม ย้ํา